Եկեղեցին լեփ-լեցուն էր։ Եկեղեցում էին հավաքվել ոչ միայն փառատոնի մասնակիցները, այլ նաև բազմաթիվ հյուրեր, ովքեր ցանկանում էին մասնակցել տոլմայի առաջին փառատոնին։ Փառատոնը մեկնարկեց եկեղեցում։ Դիլիսկայի և հարակից համայնքների հոգևոր հովիվ Արժանապատիվ Տեր Տիգրան քահանա Մխիթարյանը կատարեց հանդիսավոր ժամերգություն։ Հավարտ ժամերգության՝ Տեր Տիգրան քահանան խոսեց տոլմա պատրաստելու ավանդության ու տոլմայի պատկանելության մասին։